Minu kangelase akadeemia

„Minu kangelase akadeemia“ (ingl „My Hero Academia“) on Jaapani koomiksisari, mille autor on Kohei Horikoshi. „Minu kangelase akadeemia“ ilmub Shueisha Weekly Shonen Jumpi ajakirjas ning esimene peatükk tuli välja 7. juulil 2014. Koomiksi autor Kohei Horikoshi on kirjutanud ja illustreerinud kaks seriaali enne „Minu kangelase akadeemiat“. Need seriaalid olid „Oumagadoki Doubutsen“ aastal 2010 ning „Barrage“ aastal 2012. „Minu kangelase akadeemia“ põhjal on valmistatud ka teisi koomikseid. Näiteks „Minu kangelase akadeemia Smash!!“, mille autor on Hirofumi Neda ning mis tuli välja 9. novembril 2015 ning selle väljaandmine lõppes 6. novembril 2017. See ilmus Shonen Jump+-i ajakirjas. Lisaks sellele hakati välja andma sarja „Minu kangelase akadeemia: Meeskonna missioonid“ 25. juuli 2019, autor Yoko Akiyama. 20. augustil 2016 hakkas ilmuma „Minu kangelase akadeemia: Rahvasalklased“, mille autor on Hideyuki Furuhashi ning kunstnik on Betten Court. Koomiksisarja kõrvale hakati 4. aprillil 2016 välja andma ka romaanirsarja „Minu kangelase akadeemia: Kooli lühijutud“, mille autor on Anri Yoshi. Koomiksisarjast on ka tehtud samanimeline telesari, mis esilinastus 3. aprillil 2016. Praeguseks on sellel seitse hooaega, neli filmi ning mitu kõrvallugu. „Minu kangelase akadeemia“ toimub maailmas, kus 80% maailma populatsioonil on supervõimed, mida kutsutakse iseärasusteks (ingl. quirks). Võimeteta inimesi kutsutakse iseäratuteks (ingl quirkless). Need võimed tekkisid esimest korda Hiinas ning sellest ajast on olnud vähemalt neli generatsiooni võimetega inimesi. Need iseärasused põhjustasid kuriteo kasvu, mille võitlemiseks hakkasid mõned inimesed rahvasalklasteks. Avaliku toetuse abil said mõned neist õiguse legaalselt kangelastena teenida. Need kangelased võivad saada valitsuselt palka ning olla kuulsad. Koomiksisarja lugu toimub peamiselt Jaapanis. Jaapani parim kangelane on All Might, kelle võime, Üks Kõigile (ingl. One For All), on saladus. Üks Kõigile on üks kahest võimest sarjas, mida saab teistele inimestele edasi anda. Üks kasutaja tugevdab seda võimet ning siis annab selle edasi järgmisele ja loob niiviisi võimu võrgu. Uus kasutaja peab oma keha tugevdama enne võime kasutamist, muidu see hävitab ta. Kõik Ühele (ingl. All For One) on teine võime, mida võib teistele edasi anda. See laseb kasutajal varastada teiste inimese võimed ja anda need teistele. Selle kasutaja on All For One, kes lõi oma võime abil organisatsiooni. All For One’i teatakse kui kurjuse isand. Jaapanis on ka keskkoole, mis spetsialiseeruvad kangelaste treenimisele. Üks neist on U.A keskkool, mille kangelase eriala kutsutakse kõige populaarsemaks ning raskemaks Jaapanis. Selle sisseastumiseksami praktiline osa on kümneminutiline test, kus õpilased peavad võitlema võlts kurjategijatega punktide eest. Izuku Midoriya on 14-aastane poiss, kes on iseäratu. Sellest hoolimata on ta suur kangelaste fänn, ta lemmik on All Might. Ühel päeval kohtub ta oma iidoliga kangelane ta pahalase käest päästab. Midoriya järgneb talle ning küsib temalt, kas ta saaks samasugune kangelane olla. All Might vastab, et ei saa. Hiljem saab All Might aru, et see pahalane, kelle ta kinni püüdis on põgenenud. Kuritegija leiab ühe Midoriya klassikaaslastest ning hoiab teda pantvangis. Kohale jõudnud kangelased ei oska pahalase lima võime pärast midagi teha, kuid Midoriya jookseb tema poole hoolimata sellest, et tal võimet pole. Midoriya ei saa oma klassikaaslast päästa, kuid All Might päästab nad mõlemad. Midoriya vapper tegu motiveerib All Mighti poissi uuesti üles leidma. Ta pakkub Midoriyale oma võime, Üks Kõigile, et Midoriya saakski kangelane olla. Poiss võtab pakkumise vastu ning nad hakkavad kümme kuud treenima, et ta võiks Üks Kõigile endale saada ning hakata minema U. A. keskkooli, mis spetsialiseerub kangelaste treenimisele. Loo peamine vastane, Tomura Shigaraki, ilmub mõni päev pärast seda kui Izuku Midoriya kooli sisse saab. Tema ja tema uued klassikaaslased lähevad reisile kooli ehitisse, mida kutsutakse Ettenägematute Katastroofide Simulatsiooniks (ingl. Unforeseen Simulation Joint). Pahalased ilmuvad enne kui õpetajad jõuavad selgitada, mida õpilased peavad seal tegema. Neid juhib Tomura Shigaraki. Ta võime laseb tal lagundada kõike, mida ta katsub. Pahalaste eesmärk on meelitada All Mighti kohale, et ta ära tappa. See ei õnnestu. Kohei Horikoshi on intervjuus maininud, et talle meeldib Ämblikmees. See armastus Ameerika superkangelaste jaoks ilmub ka „Minu kangelase akadeemias“. Näiteks on esimeses peatükis on näha mitme kuulsa kangelase siluetti, näiteks Ämblikmeest, Supermani ja Wolverine’i. Ülejäänud loos ilmub ka Ameerika superkangelaste koomiksite mõju. All Might on näide sellest, sest oma tegelase jaoks on ta inspiratsiooni saanud näiteks Supermanist. Lisaks on inspiratsiooniks ka „Dragon Balli“ peategelane Goku. „Minu kangelase akadeemia“ paneb kokku Ameerika superkangelase žanri ning tavalise shonen žanri keskkooli. Näiteks on U. A. õpilastel nii superkangelaste kostüümid kui ka koodnimed. Nad saavad kostüümid seitsmendas peatükis. Iga kostüüm on spetsiifiliselt nende jaoks valmistatud. See erineb tüüpilistest Ameerika superkangelastest nagu Ämblikmees, kes valmistas oma kostüümi ise. Sarjas ilmnevad Ameerika koomiksitele omaselt koodnimed, mis sümboliseerivad kangelaste iseloomu või võimeid. Näiteks Izuku Midoriya klassijuhataja koodnimi on Eraserhead, sest tema supervõime laseb tal korraks kustutada teiste inimeste võimed. Seda on ka näha All Mighti koodnimest, mis sümboliseerib tema võimu ja karismat. Üks teema, mida on näha nii Ameerika koomiksites kui ka „Minu kangelase akadeemias“ on pärandlik võim või kangelane. Lääne koomiksites esindab võimu pärandamist näiteks Green Lantern, kes saab oma võimeid sõrmuse kaudu teistele edasi anda. See on sarnane Kohei Horikoshi koomiksi Üks Kõigile võimega, mis antakse edasi ühelt kasutajalt teisele. Pärandlike kangelaste poolelt on heaks näiteks Flash, kelle tiitel antakse teistele edasi. Originaalselt oli see tiitel Jay Garrickil, kuid see anti edasi Barry Allenile. „Minu kangelase akadeemia“ on sarnaseks tegelaseks Eijiro Kirishima, kelle koodnimeks on Red Riot. See nimi on võetud tema iidolilt Crimson Riot, kellel on Kirishimaga sarnane võime ning ideoloogia. Shonen Jump to Launch 4 Manga Series in Next 3 Issues, vaadatud 15. Märts, 2024 Everything Kohei Horikoshi Made Before Starting My Hero Academia vaadatud 30. Märts, 2024 My Hero Academia Smash!! (manga) vaadatud 15. märts, 2024 My Hero Academia: Team-Up Missions (manga) Vaadatud 15. märts, 2024 My Hero Academia: Vigilantes (manga) vaadatud 15. märts, 2024 My Hero Academia: School Briefs (light novel) vaadatud 15. märts, 2024 My Hero Academia (TV) vaadatud 15. märts, 2024 Interview: My Hero Academia Creator Kohei Horikoshi vaadatud 18. märts, 2024 The World’s Greatest Hero: An Examination of Superhero Tropes in My Hero Academia